Vambola Mets

**Vambola Mets** (sündinud 1949) on eesti skulptor, butafoor ja kunstnik.

Ta on lõpetanud 1981. aastal Eesti NSV Riikliku Kunstiinstituudi skulptuuri erialal.

1993. aastal taastasid Vambola Mets koos arhitekt Rein Heidukiga Ferdi Sannamehe 1927. aastal loodud ja Nõukogude okupatsioonivõimude poolt 1948. aastal hävitatud Tallinnas asunud Õppursõdurite monumendi algsete kavandite järgi.

1993. aastal osales Mets president Lennart Meri idee alusel meeskonnatööna tehtud kingituse paavst Johannes Paulus II-le tema Eesti visiidi ajal septembris 1993 valmistamisel. Idee autor oli Lennart Meri, kuraator Kaur Alttoa. Projekti, kujunduse, sulekirjas sertifikaadi ja üldjuhenduse tegi Raul Vaiksoo. Skulptuuri koopia valmistas Vambola Mets, puutööd Rein Tedrekullilt, nahkehistöö Katrin Sasilt ja tõlketööd Jaan Undilt.

Mets oli kunstnikuna kaastegev Rein Raamatu joonisfilmi "Põrgu" loomisel. Hiljem on teinud kaastöid butafoorsete skulptuuride teostamisel mitmetele teatrilavastustele ja ka filmidele.

## Skulptuur
;Skulptor
*1989 – Jüri Vabadussõja mälestussamba taastamisel osalemine, hukkunute nimekirjade raidumine
*1989 – Tiit Eipre kõrgreljeefi kujundamine, modelleerimine
*1990 – Vormsi kirikule Püha Olavi kuju (tehnilistel põhjustel asub kiriku siseruumis)
*1992 – Lilienfeldi hauakuju taastamine Põlva kirikus
*1994 – Haapsalu vabadussamba sõdalase skulptuuri valmistamine
*1994 – Muusik Eduard Oja hauamonument (graniit) 
*1996 – Paul Lehestiku hauamonumendi valmistamine (graniit) 
*2000 – Neitsi Maarja kuju Rävala kultuurikeskuse kabelisse
*2007 – Eesti Vabariigi peaministri kabinetti EV vappide modelleerimine (2005 ja 2007)
*2007 – Tallinna Vanalinna Hariduskolleegiumi vapi modelleerimine ja betoonivalu 
*2011 – Elevandi kuju Vilen Künnapu projekteeritud hoonele "Elevandimaja", https://a3.ee/referentsid/elevandimaja/#!fancybox/9230c2d8/M1_01412.jpg
*2014 – Karuse külaplatsile puuskulptuur "Karu" 
*2014 – Eestirootslaste autasu, Hans Pöhli medali kujundus, modelleerimine pronksivaluks

## Filmograafia
;Kunstnik 
*1983 – "Põrgu" (joonisfilm). Filmi tiitrites on märgitud "kunstnik", Eesti filmi andmebaasis on kirjas "faasi- ja ümberjoonistaja"
;Butafoor
*1985 – Tallinnfilmi joonisfilm "Kerjus" (kerjuse kuju modelleerimine)
*1986 – Tallinnfilmi mängufilm "Saja aasta pärast mais" (Peeter I kuju modelleerimine)
*1987 –  Nõukogude Liidu ja Poola koostöös valminud ulme- ja seiklusfilm "Madude oru needus" (tulnuka pea modelleerimine)
*1989 – Tallinnfilmi mängufilm "Perekonnapildid" (sõudesportlase skulptuur)
*2002 – mängufilm "Nimed marmortahvlil" (kuulutuste samba krooni modelleerimine ja valmistamine)
*2005 – Venemaa mängufilm "Nõid" (kujud Narva Aleksandri kirikusse: Jeesus, Maarja, Ingel, Palvetaja)
*2006 – Estonia teatri 100. aastapäeva puhul telefilmi tarbeks (koopiad August Weizenbergi kujudest "Koit" ja "Hämarik")
*2011 – Eesti mängufilm "Surnuaiavahi tütar"  (hauasammas "Ingel")

## Teatritööd
;Butafoor
*1985 – Eesti Draamateatri lavastus "Reamehed" (Taaveti kuju visuaalkoopia modelleerimine)
*1996 – Tallinna Linnateatri etendus "Ainus ja igavene elu" (muusade kujud)
*1996 – Estonia teatri etendus "Nabucco" (Baali kuju, sõjavanker, troon ja lõvi, hobused)
*1997 – Estonia teatri etendus "Nahkhiir" (kujude modelleerimine)
*1998 –  Estonia teatri etendus "La traviata" (figuuride modelleerimine)
*2018 – Estonia teatri lavastus "Tsaari mõrsja" (dekoratiivskulptuurid "Kolhoositar", "Geoloog", "Lendur", "Sõudja") 

## Viited

## Välislingid
*Rein Raamat 90: maalikunstist filmimaailma ja ringiga tagasi. sirp.ee, 19. märts 2021